Държавен вестник, бр. 67, 2015 г., стр. 57

БРОЙ  67	
Д Ъ Р Ж А В Е Н  В Е С Т Н И К 	
СТР.  57  
Административното производство е започнало 
служебно по инициатива на компетентния за 
това орган, а именно кмета на общината, който 
съгласно Заповед № РД-09-1423 от 5.12.2012 г. на 
кмета на Столична община е делегирал компе-
тентността си на главния архитект на СО.
Изработеният проект е с териториален обхват 
територията на местност Долни Богров-север, 
поземлени имоти с идентификатори 22304.7891.2; 
22304.7954.3; 22304.7954.133; 22304.7954.17; 
22304.7954.18; 22304.7891.1027; 22304.7954.32; дере; 
22304.7952.33; 22304.7952.119; бул. Ботевградско 
шосе; северозападните граници на устройствени 
зони „Тти“ и „Пмс“, разположена в източната 
част на София и е прилежаща на бул. Ботев­
градско шосе.
Съгласно ОУП на Столична община, приет с 
Решение № 960 от 16.12.2009 г. на Министерския 
съвет, територията на м. Долни Богров-север 
попада в следните устройствени зони: „Жилищна 
зона с преобладаващо малкоетажно застрояване“ 
(Жм); „Терени за озеленяване на улици, реки, 
дерета, открити канали и сервитути“ (Тзв) и 
„Терени за транспортна инфраструктура“ (Тти).
Проектът на плана за регулация и застрояване 
е изпълнен в съответствие с предвижданията на 
ОУП на СО'2009 г. по отношение устройствено-
то зониране и режимите на съответните зони и 
терени.
Кадастралната карта за територията е одо-
брена със Заповед № РД-18-57 от 3.09.2010 г. на 
изпълнителния директор на АГКК, изменена 
със Заповед № КД-14-22-46 от 25.01.2012 г. на 
началника на СГКК – София.
Проектът за ПУП е изработен върху влязла 
в сила кадастрална карта, с което е спазено из-
искването на чл. 115, ал. 1 ЗУТ.
С плана за регулация са спазени изисквания­
та на чл. 19 ЗУТ за лице и повърхност на но-
вопредвидените УПИ. Осигурено е необходимото 
обслужване на територията за транспортна и 
инженерна инфраструктура.
С плана за застрояване се предвижда свободно 
и свързано ниско- и средноетажно застрояване. 
За имотите, в които е предвидено свързано за-
строяване, е представено нотариално заверено 
съгласие на собствениците по чл. 21, ал. 5 ЗУТ.
Новопредвиденото застрояване се одобрява 
при спазване изискванията на чл. 31, ал. 1, 4 и 5 
и чл. 32, ал. 1 и 3 ЗУТ по отношение изискуемите 
разстояния на сградите до регулационните линии.
Предвид горното с проекта за план за за-
строяване не се допускат намалени разстояния 
към съседни имоти и/или сгради, включително 
през улица.
Проектът е обявен по реда чл. 128, ал. 2 ЗУТ. 
Проектът и възраженията са разгледани от ОЕСУТ. 
Проектът е приет с решение след корекциите по 
уваженото възражение и служебните предложения 
да се изпрати в СОС за одобряване на основа-
ние чл. 129, ал. 1 ЗУТ. Нанесени са корекции в 
съответствие с решенията на ОЕСУТ в кафяв и 
зелен цвят.
Спазен е чл. 19, ал. 4 ЗУЗСО, което се уста-
новява от представената декларация за липса 
на висока дървесна растителност, заверена от 
дирекция „Зелена система“ на СО – № 3C-6600-
33 от 27.04.2015 г.
Изпълнено е изискването на чл. 125, ал. 7 ЗУТ, 
което се установява от представено становище 
на РИОСВ за преценяване на необходимостта 
от извършване на оценка на въздействието вър-
ху околната среда – Решение № 08-00-3527 от 
3.07.2015 г.
Спазено е изискването на чл. 60, ал. 2 ЗУТ, 
като са представени съгласувани инженерни план-
схеми на техническата инфраструктура с „ЧЕЗ 
Разпределение България“ – АД – 3.04.2015 г., „Со-
фийска вода“ – АД, изх. № ТУ-830 от 6.04.2015 г.
Спазени са административнопроизводствени-
те правила при издаване на акта за разрешение 
изработването на ПУП, внесеният проект е съ-
общен на заинтересованите лица, разгледан е и 
е приет от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Проектът е изработен при спазване изисква-
нията на Наредба № 8 от 2001 г. за обема и съ-
държанието на устройствените схеми и планове.
Проектното решение е целесъобразно и отго-
варя на изискванията на чл. 108, ал. 5 ЗУТ.
Проектът е обявен по чл. 128, ал. 2 ЗУТ и в 
съответствие с чл. 129, ал. 1 ЗУТ органът, компе-
тентен да одобри проекта за подробен устройствен 
план, е Столичният общински съвет.
На основание чл. 21, ал. 1, т. 11 ЗМСМА, 
чл. 129, ал. 1, чл. 108, ал. 2, чл. 110, ал. 1 във 
връзка с чл. 17 ЗУТ, устройствени категории 
по т. 4, 15, 21 от приложението към чл. 3, ал. 2 
ЗУЗСО Столичният общински съвет реши:
Одобрява проект за:
1. План за регулация на м. Долни Богров-
север по сините и червените линии, цифри и 
текст с корекциите в кафяв и зелен цвят в обхват 
съгласно приложения проект.
2. План за застрояване на м. Долни Богров-
север с корекциите в зелен цвят в обхват съгласно 
приложения проект.
3. План-схеми на инженерната инфраструкту-
ра в обхвата на ПРЗ на м. Долни Богров-север.
4. От проекта за изменение на плана за 
регулация и план за застрояване в обхвата на 
ПРЗ на м. Долни Богров-север не се одобряват 
урегулираните поземлени имоти, за които няма 
представени предварителни договори по чл. 15 
или по чл. 17 ЗУТ, и урегулираните поземлени 
имоти със свързано застрояване, за които няма 
заверено съгласие по чл. 21, ал. 5 ЗУТ, съгласно 
приложения проект.
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда 
на чл. 215, ал. 4 ЗУТ пред Административния 
съд – София-град, в 30-дневен срок от съобща-
ването.
Жалбите се подават до район „Кремиковци“ и 
се изпращат в Административния съд – София-
град, от отдел „Правен“ на Направление „Архи-
тектура и градоустройство“ на Столична община.
Председател:  
Е. Герджиков
5712